સૌરાષ્ટ્રના અગ્રીમ ગણાતા ગોંડલ માર્કેટિંગ યાર્ડ માં 24 વર્ષ પહેલા છ ખેડૂતોની જમીન સંપાદન કરવામાં આવી હોય જેઓને પૂરતી કિંમતના મળતા અદાલતના દ્વાર ખખડાવવામાં આવ્યા હતા જે અંગેનો કેસ ચાલી જતા છ ખેડૂતોને અંદાજે રૂ 14 કરોડ ચૂકવવાનો હુકમ થવા પામ્યો છે. પ્રાપ્ત વિગતો મુજબ ગોંડલના નેશનલ હાઈવે ઉપર આવેલ એપીએમસી નવા માર્કેટિંગ યાર્ડ માં ૨૪ વર્ષ પહેલા સવજીભાઈ જેરામભાઈ વઘાસિયા, મોહનભાઈ જેરામભાઈ વઘાસિયા, જસમતભાઈ જેરામભાઈ વાઘસિયા, ધનજીભાઈ જેરામભાઈ વાઘસિયા, મહેન્દ્રભાઈ લાધાભાઈ સટોડીયા તેમજ ચંદુભાઈ ટપુભાઈ વિરોલીયા સહિતનાઓની આશરે 52 વીઘા જેવી જમીન સંપાદન થવા પામી હતી અને તે સમયે 1 મીટર જમીન ના ૪૦ માત્ર મંજૂર કરવામાં આવ્યા હોય ખેડૂતો દ્વારા ગોંડલ સિવિલ કોર્ટના દ્વાર ખખડાવવામાં આવ્યા હતા. લાંબી કાનૂની પ્રક્રિયા બાદ તાજેતરમાં જ ગોંડલ સિવિલ કોર્ટ દ્વારા ખેડૂતોની તરફેણમાં ચુકાદો આપી રૂ. 269 એક સ્કેવર મીટર મંજુર કરી 15 ટકા વાર્ષિક વ્યાજ સાથે આશરે રૂ 14 કરોડ ચૂકવવા હુકમ કર્યો છે.